Bebyggelsen vest for Briskebyveien består av bygårder oppført etter at den gamle trehusbebyggelsen i Briskeby ble revet. Mellom Briskebyveien og Uranienborgveien er en høyde med Uranienborgparken og Uranienborg kirke på sørøstsiden. Den andre siden er preget av toetasjers trevillaer. Fra Uranienborgveien til Bogstadveien er det igjen leiegårder. Gateløpet fortsetter over Bogstadveien som Sporveisgata.